Kust tuleb erinevus selle vahel, et kui Peetrus kõneles
nelipühipäeval Jeruusalemmas ühe kõne, sai 3000 inimest päästetud.
Kuid meie ajal võime kõnelda 3000 kõnet, kuid keegi ei tule usule.
Vahe seisnes Pühas Vaimus.
Püha Vaim valatakse välja Peetrus ja Johannes Suurkohtus
Stefanos hukatakse Sünnib Antiookia kogudus
Jeruusalemme koosolek Nõidus jääb evangeeliumile alla
APOSTLITE TEOD
Apostlite teod on väga põnev raamat, kuna Jeesus jättis apostlid
maailma ning lahkus ise, saates maa peale Püha Vaimu.
Kui Jeesus seda enne oma surma tegi, ütles ta jüngritele:
Jh 16:7:"Kuid ma ütlen teile tõtt: teile on parem, et ma lahkun,
sest kui ma ei lahkuks, ei tuleks Lohutaja teie juurde,
aga kui ma ära lähen, siis ma saadan tema teie juurde."
Siin ütleb Jeesus, et on tähtsam, et Püha Vaim oleks teiega,
kui see, et Mina teiega jään.
Inimesed muidugi mõtlevad vastupidi, mõeldes, et oleks
tore Jeesusega juttu rääkida.
Jeesus nii ei arva. Miks oli parem, et Ta läks ära?
Kuna kui Ta oli maa peal, oli ta inimene - piiratud selle ainelise,
ajalise ning füüsilise asukoha poolest, nagu me inimesed oleme.
Kuid kui Püha Vaim tuli, on Ta vaba nendes kõikidest piirangutest.
Püha Vaim saab olla mitmes kohas korraga, kus Teda teenitakse,
kus palvetatakse ja ülistatakse.
Seetõttu on eriti oluline, et Jeesus läks taevasse ja Püha Vaim tuli.
Kuna Jeesus on meiega läbi Püha Vaimu, kes meile on antud.
Oleme hetkel jõudnud Apostlite tegude 2. peatükki,
mil Püha Vaim on just maa peale tulnud, tekkis tugev kohin.
Inimesed olid hämmingus, mõeldes, et kas need inimesed on purjus.
Ap teod 2:14-21:"Siis tõusis Peetrus koos nende üheteistkümnega
püsti, tõstis häält ja kõneles neile:
"Juuda mehed ja kõik Jeruusalemma elanikud!
Olgu see teil teada - pange tähele mu sõnu!
Nemad ei ole sugugi joobnud, nagu te arvate,
on ju alles kell üheksa hommikul.
Vaid see on, mida prohvet Joel on öelnud:
Ja viimseil päevil sünnib, ütleb Jumal, et ma valan oma Vaimust välja
kõigi inimeste peale ja teie pojad ja teie tütred ennustavad ja
teie noored näevad nägemusi ja teie vanad näevad unenägusid,
ning oma teenrite ja teenijate peale ma valan neil päevil välja oma
Vaimust ja nad ennustavad, ning ma annan märke ülal taevas
ja tunnustähti all maa peal: verd ja tuld ja suitsusambaid.
Päike muutub pimedaks ja kuu vereks,
enne kui tuleb Issanda päev, suur ja ülev.
Ja sünnib, et igaüks, kes hüüab appi Issanda nime, päästetakse."
Siin oli Peetruse kõne algus.
Minu meelest on suurepärane see, et Peetrusel oli nuppu alustada
nendest küsimustest, mis ümberkaudsete inimestel
meeles mõlkusid.
Ta saavutas rahvaga kontakti ning siis kinnitas neile,
et jüngrid polnud purjus, selgitades, mis oli juhtunud.
Peetrus rajaneb Piiblisõnale, mis on imeline mõte.
Peetruse kõnes on 23 salmi meie Piiblites,
sel ajal polnud Piibel selliselt nummerdatud,
tänane Piibel sündis u 1550. aasta paiku.
Peetruse kõne 23 salmist on 11 salmi tsitaadid Vanast Testamendist,
Peetrus leiab siit tõestusmaterjali selle kohta,
mida Püha Vaim sel päeval tegi.
1 tsitaat on Joeli raamatust: lubadus valada välja Jumala Vaim
kõigi inimeste peale: ja igaüks, kes appi hüüab Issanda nime,
päästetakse.
See sõna kordub Uues Testamendis palju, ka Paulus räägib sellest
rooma kirja 10. peatükis ning Peetrus oma kõnes.
Peetrus viitab ka Psalmile 16, öeldes salmis 25:
"Ma näen Issandat alati enese silme ees,
sest ta on mu paremal pool, et ma ei kõiguks."
Salm 27:"Sest sa ei jäta mu hinge surmavalda
ega anna oma Vagale näha kõdunemist."
Peetrus rajab sellele Kristuse ülestõusmise,
seletades, et see polnud vaid Taaveti idee, vaid Jumala plaan.
Peetrus rõhutab siin Jumala Sõna olulist rolli, tuues välja,
et Püha Vaim ja Jumala Sõna kuuluvad omavahel kokku.
Võiks öelda, et Püha Vaim on seotud Sõnaga,
st mõlemad tegutsevad sama eesmärgi nimel.
Täpsustan: Paulus ütleb, et Jumala Sõna on Vaimu mõõk.
Mõõk on Sõna ja Püha Vaim on käsi, kes seda mõõka kasutab.
Mõõk ei kasuta kätt, vaid käsi mõõka.
Seepärast on õige öelda, et Sõna on seotud Püha Vaimuga,
mitte Püha Vaim sõnaga.
Püha Vaim on osa Kolmainu Jumalast.
Püha Vaim on igavene, kõikjal viibiv, Kõikvõimas,
nagu Isa ning Poegki.
Püha Vaim pole sündinud maailma Sõna mõjul,
vaid Sõna on tulnud maailma Püha Vaimu mõjul.
Selletõttu on jumalik kolmainsus Isa, Poeg ja Püha Vaim,
mitte Isa, Poeg ja Püha Sõna.
Püha Vaim avab meile Piibli sõna.
Siin olukorras, kus Peetrus kuulutas,
täitis Püha Vaim selle Jumala Sõna, veenmaks inimesi.
Kui Peetrus viitab Vanale Testamendile,
annab ta infot Jeesuse Kristuse kohta salmis 22:
"Iisraeli mehed, kuulge neid sõnu: Jeesuse Naatsaretlase,
mehe, kellele Jumal on tunnistuse andnud vägevate tegude ja
märkide ja tunnustähtedega, mis Jumal tema läbi teie keskel tegi,
nõnda kui te isegi teate,"
Jeesuse teenistus oli üldsusele teada-tuntud fakt.
Jeesus oli avaliku elu tegelane, kelle surmast oli möödunud
vaid 50 päeva, st 7 nädalat.
Need asjad, millest Peetrus rääkis, olid tuntud inimestele.
Ta räägib Jeesuse elust ja surmast, jätkates salmis 23:
"tema enda, kui ta oli Jumala määratud nõu ja etteteadmise järgi
loovutatud, olete teie ülekohtuste inimeste kätega
risti naelutades hukanud."
See ristilöömine e Jeesuse surm kuulub evangeelse kuulutuse juurde,
mida Peetrus kuulutas; samuti Jeesuse ülestõusmine:
"Aga Jumal on tema üles äratanud, päästes ta surmavaludest,
seepärast et surmal ei olnud väge teda pidada oma võimuses."
Peetrus tsiteerib järgmisena Taaveti 16. psalmi, selgitades,
kuidas Taavet nägi Kristuse ülestõusmist ette. Salm 32:
"Sellesama Jeesuse on Jumal üles äratanud surnuist,
meie kõik oleme selle tunnistajad."
See sõnum oli tohutuks uudiseks, kui mõelda,
et seal oli tuhandeid inimesi kuulamas,
kes olid igalt poolt Rooma impeeriumist kohale tulnud.
Jeesuse surnuist üles tõusmine oli tõeline pommuudis,
kuid ka teada-tuntud fakt.
Me teame, et Jeesus tõusis 7 nädalat peale oma surma üles,
kuid mis oleks juhtunud, kui Ta poleks surnuist üles tõusnud?
Siis oleks keegi kindlasti toonud Jeesuse surnukeha koosolekule
ja näidanud, et Jeesus pole surnuist üles tõusnud.
Sel juhul oleks kogu kristlus võlts, seda poleks sündinud.
On vaid üks põhjus, miks kahtlevad jüngrid ei toonud
Jeesuse surnukeha enda kogunemispaika -
seda polnud enam hauas!
See on kindlaks tehtud fakt, et ta ihu oli kadunud ning
see veenis inimesi, nõnda, et nelipühi päeval liitus
3000 inimest kogudusega. Peetrus ütles:
"seepärast et surmal ei olnud väge teda pidada oma võimuses."
See on julge väide, kuid ma usun, et taevasse ei pääse ükski patt.
Jeesus, kes oli puhas patust, Temale Jumal kandis üle meie patud.
Tema, kes patust midagi ei teadnud, sai meie asemel patuks.
Kristuse peale pandi kõik meie patud.
Kui Jeesus oli tehtud patuks, siis kuidas sai ta tulla Jumala juurde
ning tõusta surnuist üles?
See tuleneb sellest, et Jeesuse pühaduse ja
ülestõusmise vägi purustas ning hävitas patu,
nõnda, et Jumal sai võtta Jeesuse taevasse vastu
ilma oma pühadust rüvetamata.
Piibel ütleb, et patu palk on surm.
Kui Jeesus oleks olnud patune, siis Ta poleks saanud surnuist tõusta.
Kuid Tema ülestõusmine on märk sellest, et patu vägi on murtud
ning kui tavaline inimene, kes iganes, hüüab Jumalat appi,
siis ta pääseb.
See on tohutu sõnum.
Mul on hea meel, et Peetrusele ei jõudnud see asi enne
kohale, kui 7 nädalat olid möödunud ning kui Jeesus oli üles tõusnud.
Peetrus mõistis alles siis evangeeliumi ning tõestas seda
Vana Testamendi prohveteeringutega.
Peetrus jätkab ning räägib Jeesuse taevasse minekust:
"Et ta nüüd Jumala parema käega on ülendatud,
siis ta on saanud Isalt Püha Vaimu, nagu oli tõotatud,
ning on selle välja valanud; seda teie nüüd näete ja kuuletegi."
Peetrus ütleb, et 10 päeva tagasi Jeesus läks taevasse,
Ta ülendati ning siis tuli Püha Vaim.
Sel hetkel olid need sündmused värsked,
polnud mingisugust 2000-aastast distantsi,
nagu meil täna on.
Peetrus rajaneb ka siin Vanale Testamendile:
"Issand ütles mu Issandale: Istu mu paremale käele,
kuni ma panen su vaenlased su jalajäriks!"
Peetrus jätkab:"Kogu Iisraeli sugu teadku nüüd kindlasti,
et Jumal on tema teinud Issandaks ja Messiaks,
sellesama Jeesuse, kelle teie risti lõite!"
Kas märkate, et Peetrus alustas oma kõnet, nimetades Jeesust
"Jeesus Naatsaretlaseks" ning lõpetab oma jutu,
öeldes Tema kohta "Jeesus - Messias ja Issand."
Peetruse kõne oli niivõrd veenev, et nende südametunnistus torkas neid,
nõnda, et nad küsisid, nagu patune inimene püha Jumala ees küsib:
mida me peame tegema? Kuidas me reageerime?
Pontus Pilaatus küsis rahva käest: mida ma pean tegema Jeesusega,
keda kutsutakse Kristuseks?
Filipi vangivalvur küsis:mida pean tegema, et saada päästetud?
See küsimus kerkib alati esile, kui inimesed kohtavad püha Jumalat.
Peetrus vastab küsimusele peale seda, kui ta on öelnud,
et inimesed lõid Jeesuse risti:
"Parandage meelt ja igaüks teist lasku ennast ristida
Jeesuse Kristuse nimesse oma pattude andekssaamiseks,
ning siis te saate Püha Vaimu anni.
Sest see tõotus on antud teile ja teie lastele ning kõikidele,
kes on eemal, keda iganes Jumal, meie Issand, enese juurde kutsub."
Peetruse kõne jätkub, tema kõned pole liiga pikad,
seetõttu ütleb Luukas:"Laske end päästa sellest sõgedast sugupõlvest!"
See on oluline kutse.
"Parandage meelt ja igaüks teist lasku ennast ristida
Jeesuse Kristuse nimesse oma pattude andekssaamiseks,
ning siis te saate Püha Vaimu anni."
Kõik see pole järjestikuste sündmuste kirjeldus,
vaid kõik see toimus samal ajal, paralleelselt.
Peetrus ei rõhuta sündmuste järjekorda.
Kui keegi soovis saada ristitud, seisis 3000 inimese hulgas,
kes said päästetud, olles 2713. inimene,
ning ta sai infartki ja suri sealsamas,
siis Peetrus ei õpetanud, et ilma ristimiseta läheb ta põrgusse.
Peetrus rõhutab, et kui Jumal teeb oma päästetööd,
siis inimene, kes Tema peale loodab, on selsamal hetkel päästetud.
Siin öeldakse, et kõik kogesid Peetruse kõne peale
torget oma südames, kuid hiljem selgus, et
kõik ei võtnud päästet vastu, siis milles see torge seisnes?
Jah. Kui Püha Vaim teeb tööd, näidates inimestele,
et nad on patused, siis tunneb igaüks,
et ta peab sellele tundmisele reageerima,
ka siis, kui ta seda ei tee.
Kui Heroodes rääkis Paulusega, siis ta kahtles mõnes asja suhtes
ning talle väga meeldis Paulust kuulata.
Paulus, mitte Ristija Johannes. -Vabandust.
Paulus kuulutas Heroodesele, kuid Heroodes ütles, et mine praegu ära,
kuid kui mulle sobib, siis kutsun su tagasi.
Ka Ristija Johannese puhul oli Heroodes kahevahel,
kuid ta paadutas oma südame ega võtnud päästet vastu.
Sama juhtus ka nelipühi päeval nende 3000 inimesega,
kes uskusid Jeesusesse. Päris suur rühm,
kes kõik kuulasid Peetruse kõnet ilma mikrofonideta.
Siin andis Peetrus ka tagasisidet oma kõnes, õhutades inimesi
usule tulema, öeldes, et laske end päästa.
Peetrusel oli konkreetne esmärk: ta igatses,
et inimesed saaksid päästetud.
See kutse, mille Peetrus esitas, tähendas kutset päästele.
See ei tähenda vaid seda, et inimesed muudaksid oma
suhtumisi või arvamusi, mõeldes ühtäkki uutmoodi.
Peetrus palvetas kindlasti samamoodi, nagu mina,
kui kuulutan evangeeliumi ja palvetan:Issand, aita mul meeles
pidada, et ma ei pea siin mingit koosolekut, vaid ma kutsun inimesi
pimedusest valgusesse, surmast ellu ning kuradi võimusest
Jumala kuningriiki.
Palvetan selle palve alati, et mõistaksin asja tõsidust,
kui kutsun inimesi Jeesuse osadusse.
Kutse Kristuse osadusse pole evangeeliumi lisand,
et alguses räägin evangeeliumi Jeesusest ning
ning siis otsustaakse, et sellepärast
me kutsume inimesi Jumala juurde.
Ei, vaid kutse Kristuse osadusse on evangeeliumi keskne osa!
Jumala Sõna kuulutamine, milles ei kutsuta inimesi palve kaudu
Kristuse päästesse ja osadusse, ei ole täielik evangeelium.
See on minu meelest väga tähtis.
Kristus pole kutsunud meid evangeeliumist rääkima,
vaid evangeeliumi kuulutama.
Peetrus rääkis siin Kristuses oleva pääste põhisündmused,
tõendused ning tingimused.
On põnev vaadata kahte põhisündmust: Jeesuse ristisurm ja üles tõusmine.
Kaks tunnistajat olid apostlid ka prohvetid.
Ning kaks tõotust: pattude andeks andmine ja Püha Vaimu saamine.
Kaks tingimust päästele on meeleparandus ja ristimine.
Kõik need osad kuuluvad evangeeliumi e Jumala armuõpetuse juurde.
Me ei saa evangeeliumi kuulutada ilma Jeesuse surnuist tõusmise,
apostleid ei saa kuulutada ilma Vana Testamendi prohvetiteta,
andestust ilma Püha Vaimuta, ega ristimist ilma meeleparanduseta.
Oleme kutsutud, nagu Peetruski ütles, viima täielikku evangeeliumi
sõnumit edasi, ilma seda vähendamata või kuidagi lühemaks tegemata.
Kui kuulutame kogu evangeeliumi, siis selle tagajärjed on need,
et inimesed panevad oma lootuse Jeesuse peale.
Usun, et peame tegema selle ususammu, selle väljakutse,
et me kutsume inimesi päästesse.
See on meile sageli väga raske.
Charles Spurgeon oli jutlustaja, kes elas 100 a tagasi Inglismaal.
Tema oli üks suurimatest jutlustajatest, kelle kogudus
oli 6000-liikmeline, igal pühapäeval oli kirik puupüsti täis.
Ükskord tuli Spurgeoni juurde noor pastor ning küsis tema käest:
"Mispärast saavad sinu kuulutuse peale inimesed alati päästetud,
kuid minu kuulutuse peale ei saa?"
Spurgeon jõllitas noort meest pingsalt ning küsis siis:
"Kas sa tõesti usud, et iga kord kui sina jutlustad,
saavad inimesed päästetud?"
Noorel pastoril hakkas piinlik ning ta vastas:"Noh, muidugi ei usu
ma seda tegelikult."
Siis vastas Spurgeon:"Selles ongi su viga. Miks sa arvad,
et midagi juhtub, kui sa ei usu, et Jumal võib sind kasutada?"
See on minu jaoks olnud ka suur väljakutse, kui ma kuulutan.
Teen alati selle ususammu, et inimesed saavad päästetud,
kui mina kuulutan Jumala sõnumit.
Mõtlen, et kui inimesed vaid mõistaks, kui hea Jeesus on,
siis nad ei suudaks Talle ei öelda.
Kui sellise suhtumisega hakata liikuma, siis annab see mulle
julgust evangeeliumi kuulutada.
Viimane punkt on see, et apostlid juhtisid inimesed koguduse osadusse:
"Kes nüüd tema sõna vastu võtsid, need ristiti,
ning sel päeval lisati nende (usklike) hulka
umbes kolm tuhat inimest."
See päev oli koguduse sünnipäevaks ning alguspauguks,
millest läks koguduse elu liikvele.
Tehniliselt võib koguduse täpse tekkimise hetke üle vaielda
ning juuskekarva lõhki ajada küll, kuid fakt on see, et sellest päevast
algas Jeruusalemma koguduse elu ning alates sellest peatükist räägib
Luukas Apostlite tegude raamatus kogudusest ühese tähendusega.
APOSTLITE TEOD
Armas sõber!
TV7 tööd Eestis saab toetada helistades 900 1770 (10 eurot).
Info pangaülekannete kohta: www.tv7.ee
Aitäh Sinu panuse eest!
Tõlge: Lemme-Getter Bogatkin